《过吴江》
宋代·高本

江吞大泽无西东，危亭耸立如惊鸿。晓晴不见天地色，上下澄碧迷双瞳。

菰蒲千顷鸥鹭国，风波万丈鱼龙宫。逢时自好尽忠义，莫学衰世鸱夷公。

作者简介：高本，见于宋代史籍者有三，一在真宗咸平三年（一○○○）为蜀州判官（《续资治通鉴长编》卷四六），又一系柳开门人（《河东集》卷一《名系》），其三在仁宗嘉祐四年（一○五九）官秘书丞（《续资治通鉴长编》卷一九○）。未详作《过吴江》者究系何时人，姑系仁宗时。